Regulament de compensare, decontare

şi gestionare a riscului al Bursei Române de Mărfuri în calitate de Contraparte Centrală

aplicabil începând cu [•]

**CAPITOLUL I – Prevederi generale**

**Articolul 1- Scopul prezentului Regulament**

1. Prezentul Regulament prevede modul de realizare a Serviciilor de către BRM, pentru obligațiile asumate de către MC în virtutea Contractelor.
2. În calitate de Contraparte Centrală, BRM:
3. Garantează MC titulari ai Pozițiilor înregistrate respectarea obligațiilor financiare aferente respectivelor Poziții, din momentul înregistrării și până la închiderea lor;
4. Își asumă în mod simultan calitatea de cumpărător pentru vânzător și calitatea de vânzător pentru cumpărător, în cadrul Tranzacțiilor, printr-o operațiune juridică de novație.
5. Pentru produsele tranzacționate pe piețele administrate de BRM, prezentul Regulament este emis în conformitate cu prevederile Ordinului Președintelui ANRE nr. 105/2018 pentru aprobarea Regulilor generale privind piețele centralizate de gaze naturale, cu modificările și completările ulterioare, ale Regulamentului privind cadrul organizat de tranzacționare a produselor standardizate pe piețele centralizate de gaze naturale administrate de societatea Bursa Română De Mărfuri (Romanian Commodities Exchange) S.A., aprobat prin Ordinul Președintelui ANRE nr. 95/2021 modificat prin Ordinul Președintelui ANRE nr. 77/2023, cu modificările și completările ulterioare și ale Procedurii de tranzacţionare pe pieţele centralizate de gaze naturale administrate de societatea Bursa Română de Mărfuri (Romanian Commodities Exchange) S.A., în condițiile utilizării unei case de clearing/contrapărţi.
6. Pentru produsele tranzacționate pe piețele administrate de BETP, prezentul Regulament este emis în conformitate cu Legea bulgară privind energia promulgată SG nr. 107/9.12.2003, modificată și completată ulterior și cu Regulamentul de piață al Platformei bulgare de tranzacționare a energiei AD aprobate de EWRC în conformitate cu Protocolul №256 din 09.08.2023 și publicate în ziarul de stat, ediția 71 din 18.08.2023, cu modificările și completările ulterioare.

**Articolul 2 – Definiții și interpretare**

1. Cu excepția cazurilor în care contextul impune contrariul, următorii termeni și expresii utilizați în prezentul Regulament, scriși cu majuscule, vor fi definiți după cum urmează:
2. Acordul de Acceptare a MC – Acord-cadru de Acceptare a statutului de Membru Compensator, contract în conformitate cu prevederile Regulamentului, încheiat între BRM și un MC, prin intermediul căruia, ambele Părți acceptă prevederile prezentului Regulament;
3. Activ Suport – gaze naturale vehiculate în sistemul de transport al OTS;
4. ANRE – reprezintă Autoritatea Națională de Reglementare în Domeniul Energiei;
5. Apel în Marjă – suma pe care MC este obligat să o depună în Cont pentru a suplimenta valoarea soldului Contului cel puțin până la valoarea Limitei de Risc;
6. BETP - Bulgarian Energy Trading Platform AD, persoană juridică cu forma juridică-organizatorică societate pe acțiuni cu un sistem de gestiune pe un singur nivel, înregistrată în conformitate cu dreptul comercial al Republicii Bulgaria, cu sediul social și adresa conducerii în Republica Bulgaria, Sofia, regiunea Lozenets, bulevardul Hristo Smirnenski nr. 25, cu CUI 205730852. BETP este o filială a BRM și a desemnat BRM drept Casă de Compensare pentru tranzacțiile executate pe Spot Bulgaria și pe Piața din Bulgaria.
7. BRM - Bursa Română de Mărfuri (Romanian Commodities Exchange) S.A., având sediul social în București, Str. Buzești nr. 82-94, etaj 7, Sector 1, Reg. Com. J40/19450/1992, CIF RO1562694;
8. Cascadare – un mecanism care asigură împărțirea unui Contract cu perioadele de livrare mai mari de o lunăși înlocuirea Poziției inițiale cu Poziții în seturi de Contracte cu scadență relativ mai scurtă (3 luni pentru trimestru, primele 3 luni si 1 trimestru pentru sezon/semestru iar pentru an primele 3 și ultimele 3 trimestre)însumând exact cantitatea Activului Suport din Contractul inițial și păstrând exact prețul din Tranzacțiile aferente Contractului inițial. Procedura înlocuiește Poziția inițială, generând noi Poziții cu scadențe mai scurte;
9. Contract – reprezintă un tip de contract standard în forma dematerializată de tip Forward disponibil pe Piață și acceptat conform prezentului Regulament pentru a beneficia de Servicii. Trimiterile la un Contract se vor referi la toate Contractele de același tip încheiate în baza Tranzacțiilor;
10. Contul - cont tehnic, deschis, alocat și gestionat de BRM pentru fiecare MC, prin care BRM ține evidența Garanțiilor, drepturilor și obligațiilor MC în baza Serviciilor de care aceștia beneficiază. Vor fi deschise Conturi distincte pentru tranzacționarea pe Piața din România și Piața din Bulgaria;
11. Contul de Disponibil – cont bancar deschis de către fiecare MC și asupra căruia BRM are drepturi de debitare directă pentru Piața din România și asupra căruia BRM/BETP are drepturi de debitare directă pentru Piața din Bulgaria;
12. Contraparte Centrală – rolul asumat de către BRM prin care se interpune printr-un proces de novație într-o Tranzacție, devenind cumpărător comun pentru vânzători și vânzător comun pentru cumpărători, în legătură cu Pozițiile înregistrate în Platforma de Clearing;
13. EWRC – Autoritatea de Reglementare în domeniul Apei și Energiei din Bulgaria;
14. Fondul de Garantare – fond comun în care se colectează contribuțiile individuale ale MC și ale BRM, care asigură resursele necesare bunei funcţionări a mecanismului de compensare-decontare a Tranzacţiilor în cazul neîndeplinirii obligațiilor financiare de către MC;
15. Forward - contract la termen care stabilește o Tranzacție având ca obiect livrarea Activului Suport, într-o cantitate specificată, într-o Perioadă de Livrare predefinită, la un preț stabilit în momentul Tranzacției;
16. Garanție – garanție numerar, Scrisoare de garanție bancară și/sau Cont Escrow conform *Instrucțiunii 1* privind *Garantiile destinate acoperirii riscurilor financiare*, parte a prezentului regulament , folosite de MC pentru acoperirea riscurilor financiare față de BRM, incluzând, dar fără a se limita la Marje;
17. Înlocuirea pozitiei – mecanism prin care BRM intervine în caz de neîncadrare în Limita de Risc și de neonorare a Apelului în Marjă și/sau de nelivrare/neplată a gazelor naturale, din partea unui MC, prin cedarea prin tranzacție pe piețele pe termen scurt și/sau mediu și lung administrate de BRM sau, respectiv, BETP sau prin contracte bilaterale a poziției MC în culpă;
18. Instrucțiune – set de reguli specifice emise de BRM în vederea aplicării prevederilor prezentului Regulament, fiind parte integranta a prezentului Regulament;
19. Limita de Risc - Marja necesară calculată de BRM pentru a acoperi expunerea tuturor Pozițiilor;
20. Marja – Modalitate de evidențiere a garanției blocate în Contul unui MC, Cont tehnic gestionat de către BRM, în scopul asigurării managementului riscului la nivelul Contrapărtii.
21. Marja de Livrare Fizică - Marja necesară acoperirii riscului financiar legat de costul de înlocuire de către Contraparte a Pozițiilor deschise aferente Contractelor intrate în Perioada de Livrare și în legătură cu riscul financiar de nelivrare/neplată a Activului Suport conform Contractului;
22. Marja de Variație – Marja necesară acoperirii riscului Pozițiilor legat de evoluția zilnică a Pieței, ca urmare a variației Prețului Zilnic de Decontare;
23. Marja Inițială – Marja necesară înregistrării unei Tranzacții pentru fiecare Contract, pentru acoperirea riscului rezultat din Pozițiile deschise aferente respectivei Tranzacții;
24. MC – Membru Compensator – entitate care îndeplineşte cerinţele de admitere stabilite de BRM și a încheiat Acordul de Acceptare a MC, prin care este autorizat de BRM să beneficieze de Servicii și acționează în calitate de participant la Piața din România și/sau Piața din Bulgaria;
25. Operator de Piață – BRM sau, respectiv, BETP, în calitate de operator al Pieței;
26. OTS Bulgaria - Operatorul de Transport și Sistem din Bulgaria, respectiv Bulgartransgaz EAD;
27. OTS România – Operatorul de Transport și Sistem din România, respectiv SNTGN Transgaz SA;
28. Perioada de Livrare – reprezintă perioada în care trebuie livrat fizic Activul Suport de către un vânzător cumpărătorului, în baza unui Contract;
29. Piață – înseamnă Piața din România sau Piața din Bulgaria, după caz;
30. Piața din Bulgaria - segmentul pe termen lung (Forward) al pieței gazelor naturale organizat de BETP în conformitate cu licența nr. L-533-11 din 25 martie 2021 pentru desfășurarea activității de operator al bursei de gaze naturale, eliberată de EWRC;
31. Piața din România - Piaţa produselor standardizate pe termen mediu şi lung, prin intermediul platformelor de tranzacționare electronică administrate de societatea Bursa Română de Mărfuri (Romanian Commodities Exchange) S.A., în calitate de operator licenţiat în administrarea pieţelor centralizate de gaze naturale Piata cuprinde toate tranzactiile din Piata de Clearing din România si tranzactiile cedate Contrapartii Centrale conform regulilor aplicabile Pietei Principale.
32. Piața principală din România – Platforma electronică administrată de BRM în acord cu „*Procedura de organizare și funcționare a pieței produselor standardizate pe termen mediu și lung administrată de societatea Bursa Română de Mărfuri (Romanian Commodities Exchange) S.A ”.*
33. Piața de Clearing din România – Platforma electronică administrată de BRM în acord *cu „Procedura de tranzacționare pe piețele centralizate de gaze naturale mediu și lung administrate de societatea Bursa Română de Mărfuri (Romanian Commodities Exchange) S.A în condițiile utilizării unei Case de Clearing/Contraparte”.*
34. Platforma de Clearing – sistemul computerizat care permite înregistrarea Tranzacțiilor, precum și compensarea și închiderea Pozițiilor, precum și alte obligații, administrat de BRM, precum și rețeaua de comunicații care permite interacțiunea între BRM, BRM sau BETP în calitate de Operator de Piață și MC;
35. Poziție - set de drepturi și obligații aferente unei Tranzacții înregistrate în Platforma de Clearing;
36. Prețul Zilnic de Decontare – preț definit de BRM stabilit prin Instructiune specifica, pornind de la prețurile Activului Suport înregistrate în piețele administrate de BRM sau BETP. Pentru evitarea oricărui dubiu, BRM poate stabili un Preț Zilnic de Decontare diferit pentru Piața din România și, respectiv, pentru Piața din Bulgaria;
37. Programul Zilnic – mod etapizat de desfășurare a unei Zile, incluzând termene de realizare a diferitelor obligații, stabilit de BRM prin Instrucțiune specifică;
38. Regulament – Prezentul regulament care guvernează modul de realizare a Serviciilor de către BRM în calitate de Contraparte Centrală, precum și obligațiile asumate de către MC în legătură cu aceste Servicii;
39. Reprezentant Autorizat – o persoană fizică desemnată să reprezinte cu putere deplină un MC în relația cu BRM, pentru scopul Serviciilor;
40. Servicii – reprezintă un serviciu sau un set de servicii oferite de BRM conform Regulamentului. Aceste servicii pot include înregistrarea Tranzacțiilor, administrarea Garanțiilor, administrarea riscului, compensarea și decontarea, precum și diferite combinații ale obligațiilor BRM. BRM poate delega operațiunile de decontare a plăților legate de tranzacții, colectare a garanțiilor, apelurile în marjă și comisioanele către BETP în calitate de furnizor terț în numele BRM pentru Spot Bulgaria și Piața din Bulgaria;
41. Structura Zilnică a Contului – situație analitică a Contului pusă la dispoziția MC de către BRM, cuprinzând soldul, Limita de Risc, disponibil Tranzacţii/Apel în Marjă, Disponibil numerar, Taxe;
42. Spot Bulgaria - un contract definit în Regulamentul de piață al BETP ca referindu-se la un produs din segmentul pe termen scurt (Spot);
43. Taxe și comisioane – contravaloarea percepută de BRM pentru prestarea Serviciilor. Lista Taxelor și comisioanelor este prevăzută prin Instrucțiune BRM specifică;
44. Tranzacție – o vânzare sau cumpărare a Activului Suport pe baza unui Contract care dă naștere unei Poziții, după înregistrarea în Platforma de Clearing;
45. Website – [www.brm.ro](http://www.brm.ro/);
46. Zi – reprezintă o zi în care Serviciile sunt disponibile.
47. În prezentul Regulament:
48. titlurile și subtitlurile sunt introduse exclusiv pentru a facilita lecturarea Regulamentului și nu vor fi luate în considerare în interpretarea acestuia;
49. singularul termenilor definiți include și pluralul acestora și viceversa, cu excepția cazurilor în care din context ar rezulta contrariul;
50. orice referire la o prevedere statutară sau la legislația aplicabilă include modificările sale la zi, ulterior formei prezentului Regulament.

**Articolul 3 – Contractele admise la sistemul de compensare decontare**

1. MC vor putea beneficia de Servicii în legătură cu următoarele Contracte încheiate pe Piața din România și Piața din Bulgaria, conform specificațiilor produselor de pe fiecare Piață:

• Weeks

• Months

• Quarters

• Gas Season

• Semester

• Calendar Year

• Gas Year

1. Prin derogare de la prezentul Regulament, BRM asigură Serviciile pe Spot Bulgaria, astfel cum sunt acestea reglementate de Regulamentul de piață al BETP.
2. Contractele pe termen de trimestru, semestru, sezon gazier, an gazier și an calendaristic se Cascadează în contracte trimestriale sau lunare, după caz, proces care conduce la posibilitatea retranzacționării Pozițiilor deschise, neajunse la scadență.
3. În măsura permisă de regulile de tranzacționare, Contractele vor fi încheiate în momentul în care cererea și oferta MC sunt corelate pe Piață, fără necesitatea încheierii unui contract fizic de vânzare-cumpărare. Termenii și condițiile care guvernează Contractele sunt cele prevăzute de produsele standard avizate de către ANRE sau EWRC pentru fiecare Piață, în mod respectiv, iar decontarea financiară și garantarea prestațiilor MC se va face conform prezentului Regulament.
4. Toate Contractele enumerate în cadrul prezentului Articol au următoarele caracteristici :

– livrare fizică în profil constant zilnic de 1MWh/zi sau multiplu de acesta

- livrare fizica în „PVT”, conform reglementărilor ANRE sau, respectiv, EWRC

- perioda de livrare standard nemodificabilă , conform tranzacției

1. Modul de determinarea volumului total în MWh de livrat/preluat aferent Contractelor încheiate pe Piață este următorul:

Volum pentru 1 Contract = 1MWh/zi \* nr de zile de livrare aferente perioadei de livrare

Volumul pentru „x” Contracte = „x” MWh/zi\* nr de zile de livrare aferente perioadei de livrare

 *Unde „x” = nr de MWh de livrat/preluat in fiecare zi a periodei de livrare si „x” este multiplu de 1*

CAPITOLUL II –
ADMITEREA MC ÎN SISTEMUL DE COMPENSARE – DECONTARE

**Articolul 4 – Condițiile generale de admitere a MC**

1. În vederea admiterii pentru a beneficia de Servicii, MC trebuie să îndeplinească, la momentul admiterii și/sau pe tot parcursul deținerii calității de MC, după caz, următoarele condiții:
	1. Deținerea calității de participant la Piață;
	2. Semnarea Acordului de Acceptare a MC;
	3. Participarea la Fondul de Garantare;
	4. Existenţa unor condiţii minime tehnice și de resurse umane necesare îndeplinirii obligațiilor din prezentul Regulament;
	5. Plata Taxei de Membru Compensator.
2. Dosarul de admitere al MC pentru a beneficia de servicii va cuprinde:
	1. dovada calității de participant la piețele administrate de BRM sau BETP;
	2. dovada constituirii Garanțiilor, plății Taxei de Membru Compensator și vărsării contribuţiilor la Fondul de Garantare;
	3. Acordul de Acceptare a MC semnat, prin intermediul Convenției de Participare la piețele de energie administrate de BRM sau în mod direct de membrii BETP.
	4. scrisoarea de numire a Reprezentantului Autorizat in relația cu BRM.

CAPITOLUL III – DREPTURILE ȘI OBLIGAȚIILE MC

**Articolul 5 - Drepturile MC**

1. MC vor avea următoarele drepturi:
2. Să dobândească calitatea de contraparte a BRM pentru Tranzacțiile înregistrate;
3. Să ia parte la următoarele operațiuni:
4. Compensarea/decontarea Pozițiilor;
5. Administrarea Garanțiilor;
6. Închiderea Pozițiilor.
7. Să obțină informații în legătură cu administrarea Pozițiilor proprii și obligațiile asumate față de BRM. Sa aibă acces in fiecare Zi la informatii complete privind situatia zilnica a Contului sau gestionat de BRM pe baza raportului furnizat de BRM.
8. Sa beneficieze de mecanismul de compensare / decontare si gestiune a riscurilor pentru pozitiile asumate prin intermediul calitatii de Contraparte Centrala a BRM care actioneaza in vederea eliminarii riscurilor financiare asociate tranzactiilor MC prin stabilirea unui cadru corespunzator de administrare in baza prezentului Regulament.
9. Sa constate si sa solicite BRM remedierea eventualelor erori privind situatia Contului emisa de BRM si/sau situatia decontarilor in contul Escrow pentru un MC in maxim 24 de ore de la primirea raportului zilnic si/sau evenimentul sesizat privind decontarea. Termenul de solutionare pentru BRM este de 72 ore de la primirea sesizarii si de ajustare corespunzatoare din partea BRM, daca este cazul.
10. Să înceteze unilateral Acordul de Acceptare a MC și, implicit, calitatea de MC, cu un preaviz de 30 de zile.
11. MC vor avea următoarele obligații:
12. Să constituie Garanții, conform prezentului Regulament;
13. Să își îndeplinească obligațiile financiare, incluzând plata soldului negativ derivat din Pozițiile înregistrate și plata Taxelor și comisioanelor aferente Serviciilor;
14. Să răspundă Apelului în Marjă imediat, dar nu mai târziu de începutul Zilei următoare, prin depunerea sumei aferente Apelului în Marjă în Contul de Disponibil. Dacă suma nu este depusă în termenul mai sus menționat, aceasta se va debita suma aferentă Apelului în Marjă din Contul de Disponibil prin debitare directă.
15. În cadrul activității lor, să urmeze standarde adecvate de conduită, respectiv:
16. vor îndeplini cel mai înalt standard de diligență, integritate și transparență;
17. vor acționa conform celui mai înalt standard de competență profesională;
18. se vor abține de la orice acțiune sau conduită aptă să pericliteze buna funcționare, transparența și credibilitatea activității desfășurate pe Piață si de către BRM conform prezentului Regulament;
19. vor raporta imediat orice situaţie deosebită cu care se confruntă şi care aduce sau ar putea aduce o perturbare în mecanismul de compensare-decontare al acelui MC;
20. se vor asigura că au permanent acces la resurse financiare suficiente pentru a acoperi obligaţiile viitoare ce pot lua naştere în urma Tranzacţiilor.
21. Să dețină înregistrările tehnice ale Tranzacțiilor în mod corect, complet și actualizat și să permită accesul BRM la aceste înregistrări, la cerere, precum și la situațiile financiare auditate ale MC;
22. Să coopereze cu BRM în legătură cu cererea de informații privind situația economică și financiară, în termen de 10 Zile de la solicitare; Cererea de informatii din partea BRM este strict legata de evaluarea bonitatii financiare a unui MC in scopul evaluarii anuale sau periodice efectuate de BRM pentru determinarea bonitatii financiare a MC.
23. Să raporteze imediat orice situație care ajunge la cunoștința MC și care ar putea constitui o încălcare a prezentului Regulament;
24. Să se asigure că orice obligații, plăți, Garanții sau aranjamente ce au legătură cu calitatea de MC nu sunt și nu vor fi în niciun caz dependente sau legate de orice alt contract, încheiat sau care urmează a fi încheiat, nu sunt grevate de nicio sarcină și că nicio terță parte nu poate invoca niciun drept cu privire la acestea;
25. Să asigure îndeplinirea tuturor obligațiilor din prezentul Regulament.
26. MC vor acționa exclusiv în nume propriu. Suspendarea sau excluderea MC nu conduce la exonerarea de obligațiile născute față de BRM.

CAPITOLUL IV – ASPECTE OPERAȚIONALE

**Articolul 6 – Contul MC**

1. Obligațiile asumate de MC se nasc ca urmare a înregistrării Tranzacțiilor.
2. Pentru a înregistra Tranzacții, MC vor deține un Cont dedicat în sistemul informatic al Contrapărții Centrale în care Tranzacțiile vor fi înregistrate.
3. BRM își asumă calitatea de Contraparte Centrală pentru Tranzactiile incheiate pe Piata din momentul inregistrarii unei Tranzacții pe Platforma de Clearing. Acestea sunt inregistrate instant in Platforma de Clearing pentru Tranzacțiile efectuate pe Piața de Clearing din România. In cazul tranzactiilor provenite din Piata Principala din România sau din Piața din Bulgaria, momentul inregistrarii in Platforma de Clearing este ulterior momentului incheierii Tranzactiei, la momentul acceptării în Platforma de Clearing.
4. Contul unui MC se caracterizează prin:
5. Soldul Contului, care se debitează sau se creditează la finalul fiecărei Zile, pe baza depunerilor sau retragerilor de fonduri, a Tranzacţiilor efectuate de respectivul MC, precum şi pe baza Marcării la piaţă, care afectează soldul contului chiar dacă respectivul MC nu a executat nici o Tranzacţie în ziua respectivă, dacă acesta deţine Poziţii.
6. Poziţiile deschise, care reprezintă diferenţa dintre numărul de contracte cumpărate şi vândute, se calculează pe fiecare Contract şi pe baza lor se calculează riscul acoperit prin Marja Unică pe Contract.
7. Numărul total al Pozițiilor, aferent Tranzacțiilor încheiate, fie în calitate de cumpărător, fie în calitate de vânzător, pe baza căruia se calculează riscul acoperit prin Marja de Variație.
8. Numărul Pozițiilor intrate în Perioada de Livrare, aferent Tranzacțiilor încheiate, fie în calitate de cumpărător, fie în calitate de vânzător și ajunse la scadență conform Contractului aferent, în baza căruia se calculează riscul acoperit prin Marja de Livrare.

**Articolul 7 - Pozițiile**

1. În vederea calculării expunerii pentru fiecare MC, fiecare Tranzacție este înregistrată în Conturile ambilor MC părți la respectiva Tranzacție, după Poziția pe care fiecare o deţine în Contract (cumpărător sau vânzător). In cazul in care o tranzacție este cedata de către un MC de pe Piata Principala, BRM va prelua in nume propriu Pozitia pentru Participantul la tranzacție care nu are calitatea de MC, deschizand un cont tehnic dedicat de evidenta a riscurilor in acest sens la nivelul Contrapartii Centrale.
2. Pentru fiecare MC, numărul Pozițiilor şi expunerea financiară se calculează Zilnic, separat pe fiecare tip de Contract, înregistrându-se separat pe sensul de vânzare şi pe sensul de cumpărare. Diferenţa dintre numărul de Tranzacții încheiate în calitate de cumpărător și numărul de Tranzacții încheiate în calitate de vânzător în baza aceluiași Contract reprezintă numărul Poziţiilor deschise în respectiva Zi.
3. Până la intrarea în Perioada de Livrare a Contractului pentru care e deschisă o Poziție sau închiderea unei Poziţii, acestea vor fi înregistrate ca deschise din punct de vedere financiar. O poziţie deschisă poate fi închisă prin compensare, înainte de intrarea în Perioada de Livrare, prin înregistrarea unei Tranzacții de sens opus, cu aceeaşi cantitate a Activului Suport, la același preț al Tranzacției şi pentru acelaşi Contract.
4. Pozitiile se vor închide prin compensare doar din punct de vedere financiar, ele rămânând deschise din punct de vedere fizic. Pozițiile se vor putea închide din punct de vedere fizic doar prin livrarea fizică a Activului Suport, respectiv prin decontare.
5. BRM poate anula o Poziție din propria inițiativă cu informarea prelabila a MC atunci când:
6. Respectiva Poziție rezultă dintr-o problemă tehnică sau o eroare manifestă, în special în situația în care o Tranzacție s-a efectuat la un preț care este evident în afara prețului Pieței;
7. Conform propriei sale decizii rezonabile, in mod justificat si prin punerea la dispozitia a MC a elementelor justificative, în măsura în care consideră că respectiva Poziție a fost deschisă cu încălcarea obligațiilor din prezentul Regulament sau din Regulamentul Regulamentul de piață al BETP referitoare la conduita de tranzacționare ori la solicitarea OTS sau a autorităților. Acestă decizie va fi luată cu precădere în situațiile de încălcare a prevederilor Regulamentul (UE) nr. 1.227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie (REMIT), menționate în art. 6 din Regulamentului de constatare, notificare și sancționare a abaterilor de la reglementările emise în domeniul energiei, aprobat prin Ordinul ANRE nr. 62/2013, cu modificările ulterioare. Un ghid orientativ al situațiilor care constituie astfel de încălcări poate fi consultat la <https://documents.acer-remit.eu/wp-content/uploads/20190627_4th-Edition-ACER-Guidance_4thupdate.pdf> sau în edițiile ulterioare ale acestui document.
8. BRM va informa de îndată MC vizați de anularea Pozițiilor.

**Articolul 8 – Compensarea financiară a Tranzacțiilor, decontarea financiarași decontarea operatiunilor fizice**

1. Compensarea Tranzacţiilor se execută Zilnic, pe baza evidenţei ţinute de BRM pe fiecare MC, în funcţie de Poziţiile deţinute de aceştia. Compensarea conduce la închiderea financiară a Pozițiilor pentru scopul ajustării, în consecință a Marjelor. Compensarea fizică a Pozițiilor nu se realizează, acestea urmând a fi închise din punct de vedere fizic exclusiv prin livrarea/preluarea Activului Suport conform Contractului aferent.
2. Decontarea plăților prețurilor conform Tranzacțiilor se execută în Perioada de Livrare, pe baza evidenţei ţinute de BRM pe fiecare MC, în funcţie de Tranzacțiile încheiate de aceştia, pe fiecare tip de Contract. Decontarea se realizează pe bază Zilnică, iar factura aferentă decontării se emite lunar.
3. Nominalizarea către OTS se va face pe baza Tranzacțiilor înregistrate, indiferent de închiderea financiară a Pozițiilor aferente acestora. Responsabilitatea privind operatiunile de livrare fizică și a dezechilibrelor înregistrate față de OTS sunt în sarcina MC. BRM nu își asumă în niciun fel răspunderea legata de potențialele dezechilibre înregistrate față de OTS ca urmare a nepreluării sau nelivrării Activului Suport cauzate de respectivul MC. Riscul de nelivrare fizica, totală şi /sau parţială are loc atunci când Participantul nu livrează cantitatea de gaze naturale tranzacţionată în condiţiile stabilite.

În acest caz, Contrapartea Centrala nu se face garantă pentru nelivrarea fizică, dar reţine garanțiile vânzătorului pentru a putea gestiona aşa numitul „risc de înlocuire” a gazelor naturale nelivrate.

1. În cazul în care, după realizarea tranzacției, vânzătorul nu își onorează obligația de livrare (total sau parțial), Contrapartea Centrala va iniția un proces de Inlocuire a Pozițiilor aferente volumelor nelivrate si va suporta eventualele diferențe de preț, în conformitate cu prevederile Regulamentului de compensare, decontare şi gestionare a riscului al BRM.
2. În cazul în care, după realizarea tranzacției, cumpărătorul nu își onorează obligația de preluare (total sau parţial) a volumului de gaze naturale care a făcut obiectul tranzactiei, Contrapartea Centrala va iniția un proces de inlocuire a Pozițiilor aferente volumelor nepreluate si va suporta eventualele diferențe de preț, în conformitate cu prevederile Regulamentului de compensare, decontare şi gestionare a riscului al BRM.

### Articolul 9 - Marcarea la piaţă

Marcarea la piaţă reprezintă actualizarea, pe baza Prețului Zilnic de Decontare, la închiderea Zilei, a expunerii din Tranzacții, cu diferenţele favorabile/nefavorabile rezultate din reevaluarea la nivelul Prețului Zilnic de Decontare a Tranzactiilor din Ziua curentă și/sau Zilele anterioare. Diferenţele favorabile/nefavorabile pe Contract rezultă din înmulțirea diferenţei dintre preţul fiecărei Tranzacții pe Contractul respectiv și Prețul Zilnic de Decontare cu cantitatea Activului Suport și cu numărul de Tranzacții.

**Articolul 10 - Marjele**

1. Marjele sunt datorate ca urmare a obligațiilor asumate de către MC față de BRM, incluzând deschiderea de Poziții, și au ca scop acoperirea riscului BRM în cazul în care obligațiile derivate din respectivele Poziții nu sunt îndeplinite. Marjele vor fi valabile atât pentru Piața din România, cât și pentru Piața din Bulgaria.
2. Marjele sunt de următoarele tipuri:
3. Marja Inițială;
4. Marja de Variație;
5. Marja de Livrare Fizică.
6. Marjele sunt acoperite prin intermediul Garanțiilor constituite de către MC în favoarea BRM.
7. Marjele sunt compensate, în funcție de criteriile prevăzute în prezentul Regulament, în scopul ajustării Garanțiilor la riscul tranzacțional al MC.

**Articolul 11 – Marja Inițială și compensarea acesteia**

1. Valoarea de referință a Marjei Inițiale pe fiecare Contract este stabilită de BRM pe criterii statistice în funcție de riscul și de volatilitatea prețului fiecărui Contract și are o valoare fixă în lei. Această valoare este calculată și publicată de BRM pentru fiecare Contract, și este recalculată și publicată lunar. În cazuri de volatilitate ridicată sau modificări semnificative de preț, valoarea se va recalcula la nivel săptămânal. Valorile Marjei Inițiale sunt comunicate prin Instrucțiuni.
2. Marja Inițială se reține automat la momentul lansării unui ordin de tranzacționare pe Piață până la momentul în care ordinul este executat sau anulat.
3. Daca ordinul este executat, realizându-se o Tranzacție, Marja Inițială se menține pe toată perioada în care există Poziții deschise pe un Contract, și apoi pentru întreaga Perioadă de Livrare aferentă Contractului.
4. Pentru fiecare MC, se va efectua, la nivelul fiecărui Contract, compensarea între Pozițiile de sens opus, Marja Inițială fiind calculată și solicitată în raport de Pozițiile deschise.
5. Marja Inițială se obține prin înmulțirea numărului Pozițiilor deschise cu Valoarea de referință a Marjei Inițiale, aplicabilă Contractului respectiv.
6. Marja Inițială aferentă unui tip de Contract nu se compensează cu Marja Inițială aferentă altui tip de Contract.
7. BRM va calcula, pentru fiecare Cont în parte Marja Inițială cumulată, ca sumă a Marjelor Inițiale.
8. În cazul în care numărul Pozițiilor deschise pe un Contract este zero (0) sau nu există Tranzacții aferente unui Contract nu se va calcula Marja Inițială valoarea acesteia fiind implicit 0 (zero).
9. Marja Inițială se compenseaza cu Marja de Variație, pentru fiecare Contract.

**Articolul 12 – Marja de Variație și compensarea acesteia**

1. Marja de Variație se calculează doar pentru perioada cuprinsă între Ziua înregistrării unei Tranzacții în Platforma de Clearing și Ziua anterioară Perioadei de Livrare. Cu două (2) Zile înainte de începutul Perioadei de Livrare, se anulează efectul Marjei de Variație asupra soldului Contului. În cazul în care Marja de Variație are valoare negativă, valoarea acesteia se va cumula cu Marja de Livrare Fizică.
2. La nivelul fiecărui Contract se va efectua o marcare Zilnică la Piață pentru fiecare Tranzacție încheiată prin compararea prețului fiecărei Tranzacții cu Prețul Zilnic de Decontare, rezultând o expunere pozitivă sau negativă, în funcție de sensul Tranzacției (cumpărare sau vânzare) și diferența pozitivă sau negativă a prețului Tranzacței față de Prețul Zilnic de Decontare. Marcarea la Piață se va efectua pentru toate Tranzacțiile înregistrate pe un Contract independent de numărul Pozițiilor deschise pe acel Contract.
3. Expunerea calculată conform alin. 2 pentru fiecare Tranzacție se va înmulți cu cantitatea Activului Suport tranzacționat în baza respectivului Contract, pentru fiecare dintre Tranzacțiile înregistrate.
4. Pentru determinarea Marjei de Variație pe Contract se va realiza suma algebrică între valorile înregistrate pentru fiecare Tranzacție aferentă acelui Contract conform alin. 3.
5. În cazul în care Marja de Variatie pe Contract este pozitivă, aceasta se va compensa cu Marja Inițială pe Contract, fără ca suma lor algebrică să poată creste peste zero (0).

**Articolul 13 - Marja de Livrare Fizică și compensarea acesteia**

1. Marja de Livrare Fizică se calculează și se aplică cu două (2) Zile înainte de începutul Perioadei de Livrare. Aceasta se menține pe toata Perioada de Livrare, fiind eliberată progresiv în Perioada de Livrare, în funcție de diminuarea riscurilor, conform Instrucțiunii specifice a BRM.
2. Marja de Livrare Fizică se calculează prin înmulțirea valorii de referință a Marjei Inițiale aplicabile la momentul calculului pentru respectivul Contract cu un multiplicator de risc egal cu doi (2) pentru Pozițiile deschise intrate în Perioada de Livrare pe Contractul respectiv și cu numărul total al Pozițiilor deschise aferente respectivului Contract.
3. Marjele de Livrare Fizică nu se compensează între ele pentru Contractele cu Perioade de Livrare ce se suprapun (Săptămână și Lună) indiferent de Pozițiile deschise de sens opus pe respectivul Contract.
4. Marja de Livrare Fizică cumulată se calculează ca sumă a Marjelor de Livrare Fizică pe fiecare Contract.
5. Evidența Marjei de Livrare Fizică pe Contract și cumulată se face distinct în cadrul Contului MC.
6. Marja de Livrare Fizică și Marja de Livrare Fizică cumulată nu se compensează cu Marja de Variație.

### Articolul 14 - Calculul soldului Contului

Pentru înregistrarea unei Tranzacții în Cont, este obligatoriu ca soldul Contului să permită acoperirea rulajelor rezultate din execuţia Contractelor asupra Limitei de Risc, plus Taxe și Comisioane aferente executării Tranzacţiei aferente respectivului Contract. Elementele Contului vor fi detaliate prin Instrucțiune.

1. **Soldul contului** = Total garanții depuse *(unde Soldul Contului poate reprezenta o valoare pozitiva (+) sau 0*
2. **Limita de Risc** = Marja Inițială cumulată + Marja de Variație cumulată + Marja de Livrare cumulată
	* 1. *unde:*
			1. *Marja Inițială cumulată poate avea valoare negativă (-) sau 0*
			2. *Marja de Variație cumulată poate avea valoare negativă (-) sau 0 sau pozitivă (+), în cazul în care exista Marje de Variație pe Contract pozitive acestea vor fi ajustate la maxim nivel de compensare conform Articolului 12 în vederea calculării Marjei de Variație cumulate.*
			3. *Marja de Livrare Fizică cumulată poate avea valoare negativă (-) sau 0*
		2. *În cazul în care Limita de Risc este negativă va reprezenta un necesar de garanții*
3. **Apelul în Marjă** = situația de necesar de Garanții suplimentare, respectiv adică (1)+(2) < 0. *Valoarea Apelului în Marjă este (1)+(2).*
4. **Limita de tranzacționare** = situația în care Garanțiile superioare Limitei de Risc (1)+(2) > 0. *Valoarea limitei de tranzacționare este de (1) + (2)*
5. **Disponibilul numerar** = fondurile din Soldul contului depuse în numerar și neblocate în Garanții pentru Marje. *Există doar în cazul în care (1) +(2) >0.*
6. **Taxele și comisioanele**.

### Articolul 15 – Disponibilul Tranzacții/Apelul în marjă

1. Pe perioada dintre înregistrarea unei Tranzacții și Perioada de Livrare se modifică Marja de Variație în funcţie de variaţia Prețului Zilnic de Decontare, afectând soldul Contului. BRM urmăreşte ca în această perioadă soldul Contului sa nu scadă sub Limita de Risc.
2. În cazul în care suma dintre soldul Contului şi Limita de Risc este negativă, MC va avea obligația să depună efectiv în Contul de Disponibil, până cel târziu la începutul Zilei următoare, o sumă suplimentară pentru a suplimenta valoarea Soldului Contului cel puțin până la valoarea Limitei de Risc, denumită Apel în Marjă. Suma aferentă Apelului în Marjă va fi debitată prin debit direct de către BRM.
3. Limita de Tranzacționare, respectiv Apelul în Marjă se calculează pentru întregul sold al Contului MC şi include rezultatele marcării la piaţă a Poziţiilor tuturor Tranzacțiilor înregistrate în respectivul Cont. Limita de Tranzacţionare, respectiv Apelul în Marjă este precizat(ă) la finalul Zilei în raportul zilnic de tranzacţionare furnizat de BRM catre MC.
4. În situaţia în care un cont al unui MC înregistrează Apel în Marjă, iar MC nu răspunde la Apelul în Marjă în termenul prevăzut la alin. (2), BRM are dreptul de a închide forţat Poziţiile deschise ale MC aflat în această situaţie, fără alte notificări.
5. Pe durata existenţei Apelului în Marjă, Platforma de Clearing nu va mai permite MC respectiv să înregistreze noi Tranzacții, ci doar să închidă Poziții deschise. Pentru a înregistra noi Tranzacții, MC va trebui să răspundă Apelului în Marjă sau să își micşoreze expunerea sub Limita de Risc prin închiderea de Poziţii deschise.
6. BRM este responsabilă cu aplicarea măsurilor referitoare la Apelul în Marjă. Nerespectarea obligației de a răspunde Apelului în Marjă îndreptăţeşte BRM să suspende respectivul MC din sistemul de compensare-decontare.
7. Apelul în Marjă al unui MC nu poate fi acoperit de către BRM prin folosirea Marjelor depuse de către alţi MC.

**Articolul 16 - Transferul de sume din și în Cont**

1. MC poate dispune de sumele reprezentând Soldul Contului, respectiv de Garanții, conform dispozițiilor prezentului Regulament. Suma maximă ce poate fi retrasă din cont este egală cu Disponibilul numerar lei, calculată zilnic conform precizărilor de la Articolul 14 şi precizată expres în structura Zilnică a Contului.
2. Transferurile se vor realiza între conturile precizate în Acordul de Acceptare a MC.
3. Trimiterea de ordine de plată false sau anularea transferului după vizarea ordinelor de plată de către banca MC duc la respingerea pe viitor a acestei modalităţi de alimentare a contului pentru respectivul MC și la sancționarea acestuia conform prevederilor prezentului Regulament.
4. Trimiterea de către un MC, ca răspuns la Apelul în Marjă, de ordine de plată false sau anularea transferului efectuat, determină suspendarea accesului la Platforma de Clearing, însoţită de închiderea forţată a Poziţiilor acoperite de respectivul ordin de plată.
5. Pozițiile deschise în temeiul Tranzacțiilor ce au fost înregistrate pe baza unei alimentări neconfirmate vor fi închise forţat de către BRM, imediat ce se constată că transferul bancar nu a fost efectuat, iar suma respectivă va fi retrasă din Cont. Toate consecinţele acestei acţiuni și orice răspundere față de terți sunt asumate, în acest caz, de MC respectiv.
6. Alimentările şi retragerile din Cont sunt considerate efectuate în momentul confirmării primirii sumelor în Cont, respectiv momentul trimiterii lor către bancă. Aceste operațiuni sunt finale, MC neavând dreptul la niciun fel de recurs, iar BRM neavând nicun fel de răspundere, față de eventualele operațiuni efectuate în mod defectuos sau eronat. MC are dreptul la o reevaluare si in cazul descoperii de erori care au afectat financiar contul MC-ului , ambele parti fiind responsabile cu gasirea unor solutii eficiente, astfel incat MC si BRM sa nu aiba pierderi financiare nejustificate legate de alimentari si retrageri.
7. Contul MC nu este purtător de dobândă.
8. În cazul în care MC nu transmit formularele pentru retrageri și alimentări în Cont până la orele limită şi în condiţiile specificate în Programul Zilnic, BRM are dreptul de a nu efectua în acea Zi operaţiunile solicitate.
9. MC poate dispune de sumele reprezentând Soldul Contului care urmează să fie transferate din Conturile deschise pentru Piața din România și respectiv Piața din Bulgaria, dacă CM este operațional atât pe Piața din România cât și pe Piața din Bulgaria.

**Articolul 17 - Raportul zilnic**

1. La sfârşitul fiecărei Zile, fiecare MC are acces, la rapoarte de confirmare şi structura Zilnică a Contului ce vor fi furnizate de BRM prin e-mail, la adresa precizată în Acordul de Acceptare a MC.
2. Structura Zilnică a Contului va fi disponibilă și actualizată chiar dacă MC nu a efectuat nici o operaţiune în Ziua respectivă, pe baza marcării la piaţa a Poziţiilor deschise deţinute de acesta, care afectează componentele Contului.
3. Obiecţiunile referitoare la Structura Zilnică a Contului dintr-o anumită Zi vor fi trimise BRM cel târziu până la începutul Zilei următoare. În cazul în care nu se primesc obiecţiuni în acest termen, datele din Structura Zilnică a Contului se consideră definitive şi atrag răspunderea MC în legătură cu obligaţiile ce decurg din acestea, BRM fiind exonerată de orice răspundere
4. Structura Zilnică a Contului precum și celelalte rapoarte furnizate de BRM se vor stabili prin Instrucțiune specifică emisă de BRM.

**Articolul 18 - Prețul zilnic de decontare**

1. Prețul Zilnic de Decontare se calculează pentru fiecare Contract.
2. Prețul Zilnic de Decontare este determinat de BRM conform algoritmilor specifici. În funcție de lichiditatea Pieței, Prețul Zilnic de Decontare se poate calcula și prin raportare la celelalte piețe administrate de BRM, pentru a se realiza un calcul adecvat al prețului Activului Suport.
3. În situatii considerate exceptionale precizate prin instructiune, in cazul în care Prețul Zilnic de Decontare al unei Zile variază cu peste 10% față de Prețul Zilnic de Decontare al Zilei precedente, acesta va fi ajustat in mod exceptional de către BRM. Modalitatea de ajustare exceptionala si modul de calcul va fi pusa la dispozitia MC pe website-ul BRM si transmisa pe email MC in Ziua ajustarii. In orice situatie pretul ajustat de catre BRM se va incadra intr-un interval de 10% variatie fata de Pretul Zilnic de Decontare a Zilei precedente,
4. Pretul Zilnic de Decontare se stabileste prin Instructiune specifica.
5. În cazul în care un Contract nu a fost niciodată tranzacționat pe Piață, Prețul Zilnic de Decontare nu se calculează pentru respectivul Contract, cu exceptia Contractelor pe care sunt preluate Pozitii din procesul de Cascadare.

**CAPITOLUL V - RESURSELE FINANCIARE LA DISPOZITIA BRM**

**Articolul 19 – Folosirea resurselor existente la dispozitia BRM pentru acoperirea obligațiilor MC**

1. În cazul neîndeplinirii obligaţiilor unui MC, BRM va folosi toate resurse bănești aflate la dispoziția BRM pentru acoperirea obligaţiilor acestuia, în acelaşi timp cu diminuarea acestor obligaţii, prin închideri de Poziţii deschise. Resursele bănești vor fi folosite numai după închiderea forţata a tuturor Poziţiilor deschise deţinute de MC.
2. BRM va acoperi obligațiile financiare neonorate de către MC din resursele bănești reglementate conform prezentului articol.
3. Resursele băneşti pentru acoperirea obligaţiilor unui MC se constituie din următoarele și vor fi folosite în această ordine:
4. Marjele depuse de MC;
5. Contribuţia individuală a MC la Fondul de Garantare;
6. Contribuţiile celorlalţi MC la Fondul de Garantare
7. Contributia BRM la Fondul de Garantare, în valoare de 5.000.000 de EURO.
8. În cazul folosirii resurselor prevăzute la alin. (2) para. (iii) de mai sus:
9. fiecare MC a cărui contribuţie a fost utilizată pentru acoperirea obligaţiilor unui alt MC va fi notificat să reconstituie această contribuţie la Fondul de Garantare, în termen de 10 zile de la notificare. Noua contribuţie depusă nu va fi folosită pentru acoperirea obligaţiilor care au generat folosirea iniţială a Fondul de Garantare;
10. MC responsabil de neonorarea obligației care a generat folosirea contribuției altor MC la Fondul de Garantare va avea obligația să ramburseze sumele folosite pentru acoperirea obligaţiilor sale în termen de 48 de ore și i se va suspenda automat accesul la Platforma de Clearing. În cazul în care respectivul MC nu rambursează sumele folosite pentru acoperirea obligaţiilor sale în termenul prevăzut mai sus, acestuia îi va fi retras accesul la sistemul de compensare-decontare, iar BRM va efectua toate demersurile legale necesare pentru recuperarea de la MC a sumelor utilizate din Fondul de Garantare.

**Articolul 20 – Fondul de Garantare**

1. Fondul de Garantare este constituit în conformitate cu prevederile legale, în vederea asigurării resurselor necesare bunei funcţionări a mecanismului de compensare-decontare a Tranzacţiilor. Fondul de Garantare este administrat de către BRM. BRM poate constitui Fondul de Garantare la un moment ulterior lansării Serviciilor.
2. Fondul de Garantare reflectă răspunderea solidară a MC. MC sunt obligaţi să participe la constituirea resurselor financiare ale Fondului de Garantare.
3. Resursele financiare ale Fondului de Garantare se constituie prin contributia MC și a BRM, în mod cumulativ. BRM contribuie la Fondul de Garantare printr-o contribuție inițială proprie în valoare de 5.000.000 Euro. În cazul în care BRM și MC vor agrea să instituie o componentă a Fondului de Garantare care să fie constituită prin contribuția MC, conform regulilor de bună practică ale contrapărților centrale ce operează piețe similare, BRM va putea propune o structură de contribuții a MC, care va fi adoptată urmare a consultării MC.
4. Fondul de garantare nu va fi folosit pentru acoperirea Apelurilor în Marjă sau a Taxelor și Comisioanelor.
5. Contribuţia individuală a unui MC la Fondul de Garantare se restituie acestuia în cazul retragerii definitive din sistemul de compensare-decontare al BRM, după închiderea tuturor Poziţiilor deschise şi acoperirea tuturor obligaţiilor rezultate din Tranzacții.

**CAPITOLUL VI –
MĂSURI ÎN CAZ DE DISFUNCȚIONALITATE A ACTIVITĂȚII**

Articolul 21 - Limitele răspunderii BRM

1. BRM nu va răspunde pentru niciun fel de prejudiciu suferit de MC ca urmare a:
2. Condițiilor defavorabile de piață, riscului comercial, cazului fortuit, forței majore, întreruperii, suspendării sau excluderii de la tranzacționare a unui Contract, atunci când acestea sunt realizate conform prerogativelor BRM prevăzute în prezentul Regulament;
3. Aplicării prevederilor prezentului Regulament;
4. Problemelor tehnice, incluzând, fără limitare, probleme legate de furnizarea curentului electric sau serviciilor de Internet sau alte situații în afara controlului BRM care pot afecta funcționalitatea Platformei de Clearing;
5. Eventualelor modificări legislative sau decizii ale autorităților publice care ar conduce la întreruperea Serviciilor.

2. Fără a aduce atingere posibilității de suspendare sau excludere conform prezentului Regulament, MC sunt responsabili pentru orice prejudicii determinate de încălcarea de către aceștia a prevederilor prezentului Regulament.

3. MC nu au dreptul, în nicio circumstanță, să refuze să își respecte obligațiile și nu vor putea opune în acest sens niciun fel de excepții, compensări sau alte drepturi sau pretenții similare, izvorâte din orice act juridic, împotriva BRM și/sau a altor MC.

1. Garanțiile nu asigură în mod necesar livrarea fizică a Activului Suport, care cade exclusiv în sarcina MC, asigurând în schimb Inlocuirea pPoziției de către Contrapartea Centrala, în baza prezentului Regulament.
2. Dacă, în conformitate cu regulile Pietei centralizate administrate de BRM, o Tranzacție este anulată, pentru orice motiv, BRM își retrage rolul de Contraparte Centrală. Anularea unei pozitii poate avea loc, doar în cazul în care una dintre părți nu are calitate de MC, conform *Procedurii de organizare si funcționare a pietei produselor standardizate pe termen mediu si lung administrata de BRM S.A. sau Regulamentul de piață al BETP*, după caz,și în mod specific a *Contractului de novație* si/sau in situatiile descrise la Art. 7 alin. 5 din cadrul prezentului Regulament, dupa caz.
3. Pentru evitarea oricărui dubiu, limita răspunderii BRM pentru orice pretenții derivate din activitatea realizată conform prezentului Regulament, indiferent de natura sau titlul acestora, nu va depăși valoarea Contribuției BRM la Fondul de Garantare.

**Articolul 22 – Neîndeplinirea obligațiilor MC**

1. În cazul în care un MC nu își îndeplineşte obligaţiile financiare aferente Contractelor, BRM va prelua controlul asupra oricărui Cont şi va trece la închiderea forţată a Poziţiilor din Cont, până la nivelul acoperirii obligaţiilor acelui MC.BRM va folosi sumele rezultate din închiderea forţată a Poziţiilor şi cele existente în Cont pentru a acoperi obligaţiile existente.
2. Închiderea forţată a Poziţiilor se va realiza prin efectuarea de către BRM de Tranzacţii până la încadrarea în Limita de Risc prin tranzacționarea pe piețele pe termen scurt și/sau mediu și lung administrate de BRM sau, respectiv, de BETP, sau prin contracte bilaterale. Tranzacțiile se vor realiza fără a ţine cont de preţ şi timpul de execuţie, singurul obiectiv al BRM fiind reîncadrarea în Limita de Risc. În cazul în care soldul Contului devine negativ, BRM va închide forţat Poziţii până la lichidarea tuturor poziţiilor deţinute de respectivul MC.
3. Pierderile înregistrate de MC în urma închiderii forţate a Poziţiilor deţinute se suportă în totalitate de acesta.
4. În cazul în care sumele rezultate de pe urma închiderii forţate a Poziţiilor, împreună cu cele existente în acel moment în Cont nu sunt suficiente pentru stingerea obligaţiilor, răspunderea MC nu se va limita la valoarea activelor constituite ca Garanție, BRM urmând a avea dreptul să recupereze întreg prejudiciul suferit, în instanțele de judecată, conform dreptului comun.

**Articolul 23 – Încălcarea de către MC a prevederilor Regulamentului**

1. Încalcarea de catre un MC a prevederilor Regulamentului va fi incidenta atunci cand va exista o neexecutare sau o executare defectuoasă ori frauduloasă a obligațiilor conform prezentului Regulament, sau dacă există o situație care să indice faptul ca MC nu poate, sau nu va putea să se conformeze în viitor cu obligațiile sale față de BRM.
2. Fără a aduce atingere caracterului general al alin. 1, următoarele situații vor constitui încălcări ale Regulamentului:
	1. deschiderea procedurii insolvenței sau existența altor proceduri similare și/sauorice situație care, conform legii, determina incapacitatea generală a MC de a respecta obligațiile financiare;
	2. orice sarcină, sechestru sau procedură de executare silită aplicabilă unei părți semnificative a activelor MC care să determine insolvabilitatea și/sau starea de insolvență a acestuia;
	3. neîndeplinirea obligației de a livra Activul Suport, conform Contractelor încheiate.
3. În cazul unei încălcări a prevederilor Regulamentului, BRM poate adopta oricare dintre măsurile descrise la Articolul 25 în cazurile în care acest lucru este necesar pentru a proteja funcționarea normală a Compensării și a Decontării pozițiilor.

**Articolul 24 – Circumstanțe excepționale**

Atunci când circumstanțele o justifică, inclusiv volatilitatea neobișnuită a prețurilor sau orice altă situație care afectează funcționarea normală a Serviciilor sau a Pieței, BRM poate, pe lângă alte acțiuni posibile în baza competențelor conferite în mod expres de Regulament, reglementările Pieței și legea aplicabilă:

* 1. Să interzică unui MC să înregistreze Tranzacții, să deschidă Poziții sau să își asume responsabilități suplimentare și să își sporească expunerea la risc;
	2. Să determine reducerea expunerii la risc a unui MC, prin închiderea sau deschiderea unor noi Poziții;
	3. Să preia controlul asupra Contului unui MC;
	4. Să determine inființarea sau consolidarea Marjelor unui MC, în cursul unei Zile;
	5. Să stabilească sau să definească prețuri de referință diferite de cele stabilite în Regulament și Instrucțiuni;
	6. Să rețină plațile decontărilor financiare datorate;
	7. Să ia orice masură necesară pentru a proteja integritatea, buna funcționare, securitatea și transparența Serviciilor sau a Pieței;
	8. Să întrerupă Serviciile, chiar și în situația existenței unor poziții deschise.

**CAPITOLUL VII – SUPRAVEGHERE ȘI SANCȚIUNI**

**Articolul 25 - Supraveghere**

1. Fără a aduce atingere prerogativelor acordate de legea aplicabilă și de regulamentele Pieței, BRM va monitoriza operarea normală și transparența activității de compensare și decontare și obligațiile MC asociate acestora, și va implementa măsurile necesare detectării și prevenirii acțiunilor frauduloase sau ilicite ale MC.
2. BRM sau BETP, după caz, va raporta de îndată către ANRE, respectiv către EWRC, aspectele sau situațiile care sunt apte de a încălca prevederile și principiile legilor aplicabile.

**Articolul 26 - Sancțiuni**

1. BRM va putea aplica următoarele sancțiuni în cazul încălcărilor Regulamentului sau neîndeplinirii obligațiilor MC:
2. Avertisment;
3. Suspendarea pe o perioadă de până la șase (6) luni;
4. Retragerea calității de MC.
5. Natura și durata sancțiunilor va fi stabilită de BRM în funcție de gravitatea, caracterul repetitiv, prejudiciile create, câștigul injust dobândit prin acțiunile comise.
6. BRM va sancționa MC pentru neonorarea obligației de livrare fizică a Activului Suport cu suspendarea pentru o perioada de minimum 6 luni. Perioada efectivă de suspendare va fi stabilită către Consiliul de Administrație al BRM, în funcție de gravitatea abaterii, pe baza unor criterii precum valoarea tranzacției neonorate, caracterul repetat al abaterii, coroborarea cu alte abateri, precum lipsa răspunsului la Apelul în Marjă.
7. În cazul suspendării unui MC, BRM va interzice acestuia deschiderea de noi Poziţii pe toate conturile sale.

**CAPITOLUL VIII – Dispoziţii tranzitorii şi finale**

**Articolul 27 – Dispoziții Tranzitorii și Finale**

1. Prezentul Regulament este elaborat și poate fi modificat de către BRM. Prezentul Regulament, precum şi modificările şi completările ulterioare vor fi puse în consultare publică cu MC și vor fi publicate pe Website cu cel puţin două săptămâni înainte de data intrării lor în vigoare.
2. Prezentul Regulament este detaliat prin Instrucțiuni ale BRM emise în legătură cu aspectele tehnice ale proceselor descrise în prezentul Regulament. Instrucțiunile BRM sunt obligatorii pentru MC cel mai devreme din Ziua publicării lor pe Website, conform informarii efectuate de BRM privind data intrarii in vigoare Instructiunile se publica pe website-ul BRM si se comunica pe email MC in Ziua publicarii pe website.
3. Normele cuprinse în prezentul Regulament se completează în mod corespunzător cu prevederile legii aplicabile precum și cu regulamentele și procedurile ce guverneaza funcționarea fiecărei Piețe.

**Opis Instrucțiuni BRM de detaliere a Regulamentului**

1. Instrucțiuni privind **Garanțiile destinate acoperiri riscurilor financiare**
2. Instrucțiuni privind stabilirea **Programului Zilnic**
3. Instrucțiuni privind stabilirea **Taxelor și comisioanelor aferente Serviciilor**
4. Instrucțiuni privind determinarea **Valorilor Marjei Inițiale**
5. Instrucțiuni privind **Marja de Livrare Fizică**
6. Instrucțiuni privind elementele **Structura Zilnica a Contului și rapoartele furnizate de BRM catre MC**
7. **Instructiuni privind Pretul Zilnic de Decontare**